BLA จัดกิจกรรม “เดิน-วิ่ง 2018 OLYMPIC DAY”
BLA จัดกิจกรรม “เดิน-วิ่ง 2018 OLYMPIC DAY” วันที่ 24 มิถุนายน 2561 นี้
14 มิ.ย. 2561

บริษัท กรุงเทพประกันชีวิต จำกัด (มหาชน) หรือ BLA เข้าร่วมงานแถลงข่าวการจัดกิจกรรมงาน “เดิน-วิ่ง 2018 OLYMPIC DAY” โดยมี พลตรี จารึก อารีราชการัณย์ (กลาง) รองประธานและเลขาธิการคณะกรรมการโอลิมปิคแห่งประเทศไทย ในพระบรมราชูปถัมภ์ เป็นประธานภายในงาน ซึ่งการจัดกิจกรรมครั้งนี้ กรุงเทพประกันชีวิตร่วมสนับสนุนกรมธรรม์คุ้มครองอุบัติเหตุแก่นักวิ่งทุกคน เพื่อตอกย้ำแนวคิด “การส่งเสริมสุขภาพและการออกกำลังกาย เพื่อชีวิตที่มีความสุขมากกว่า” เป็นการสร้างความอบอุ่นใจแก่นักวิ่งที่มาร่วมงาน “เดิน-วิ่ง 2018 OLYMPIC DAY”
โดยมอบความคุ้มครองชีวิตและค่ารักษาที่เกิดจากอุบัติเหตุแก่นักวิ่งที่ลงทะเบียนเข้าร่วมงานทุกคน รวมทุนประกันอุบัติเหตุกว่า 150 ล้านบาท เพื่อให้ผู้เข้าร่วมการแข่งขันหรือเดิน-วิ่งเพื่อสุขภาพได้ออกกำลังกายกันอย่างปลอดภัย ไร้กังวล มีความสุขได้ง่ายๆ จากการออกกำลังกาย ทั้งนี้ บริษัทฯ ขอเชิญชวนนักวิ่งทุกท่านมาร่วมงานและพบกันที่บูธกรุงเทพประกันชีวิต ในงาน“เดิน-วิ่ง 2018 OLYMPIC DAY” วันที่ 24 มิถุนายน 2561 นี้